Case ID: 1114004
Sentence 67: X2in x1 ilə təsadüfən görüşməmələri, zərərçəkmiş şəxsi ev geyimində olmasına baxmayaraq x1 tərəfindən aldadılaraq avtomobilə mindirildikdən sonra X2in sonuncunun göstərişi ilə avtomobili sürətlə idarə edib zərərçəkmiş şəxsin yaşayış yerindən uzaqlaşdırması, onun çağırışlarına baxmayaraq avtomobili saxlamaması, avtomobilin qapısını açıb özünü atmaqla hədələdikdən sonra məcburiyyət qarşısında saxlaması, x1nin hərəkətlərinə dəstək verərək avtomobildə zərərçəkmiş şəxsi vurması, qış fəslində soyuq havada yaşayış yerindən onun tərəfindən uzaqlaşdırıldığı halda hadisə yerində paltarları soyundurulmuş huşunu itirmiş vəziyyətdə tənha qoyub x1 ilə birlikdə tərk etməsi kimi işin faktiki halları sübut olunduğu halda X2in x1 ilə qabaqcadan əlbir olan bir qrup şəxs halında bu cinayət əməlini törətmələri sübut olunmuş hesab edilməlidir.Məhkum X2 ibtidai araşdırma müddətində şübhəli şəxs və təqsirləndirilən şəxs qismində müdafiəçisinin iştirakı ilə verdiyi eyni məzmunlu ifadələrdə göstərmişdir ki, bir qədər avtomobili idarə etdikdən sonra x3 maşının qapısını açaraq dedi ki, “özümü ataram yola saxla”.